CONSIDERATII PRIVIND SISTEMUL ENERGETIC NATIONAL SI EVOLUTIA PIETEI DE ENERGIE ELECTRICA

Particularitatile sectorului energetic, in special termenele lungi de aplicare a diverselor politici sectoriale, ca si realizarea obiectivelor energetice propuse, capitalul deosebit de mare solicitat pentru dezvoltarea acestui sistem, necesitatea realizarii productiei in acelasi timp cu consumul etc., impun existenta unort strategii pe termen mediu si lung pentru ale carei obiective se dimensioneaza politicile specifice.
In abordarea dezvoltarii sectorului energetic din Romania s-a avut in vedere necesitatea crearii acelor structuri care sa se adapteze la piata unica europeana, in cadrul careia pietele nationale isi pierd treptat granitele traditionale, devenind parte integranta a pietei comune.

In sectorul de producere, in perioada 2001 – 2004, obiectivul principal a fost restructurarea acestuia, pentru a raspunde cerintelor de creare a pietei competitive de energie. Acest proces de restructurare s-a facut etapizat prin Hotarari de Guvern, ajungandu-se de la o structura a S.C. Termoelectrica S.A. cu 41 centrale si Pi (putere instalata) = 13.009 MW, in 2000, la o structura  cu 3 complexe energetice (Turceni, Rovinari si Craiova –   Pi = 4.230 MW); S.C. Electrocentrale Bucuresti (9 centrale  - Pi = 2.938 MW); S.C. Electrocentrale Deva (Pi = 1.260 MW); S.C. Electrocentrale Galati (3 centrale  - Pi = 1.317 MW) in anul 2004. La nivelul Termoelectrica in anul 2004 puterea instalata este de 5.515 MW impartita in 3 filiale de productie. 
Incepand cu anul 2001 productia de energie electrica a fost crescatoare ajungand in 2003 la 56.406 GWh, cu o crestere de 3,8% fata de anul 2002.
Al doilea producator de energie electrica in Romania este S.C. Hidroelectrica care are o putere instalata de 6.250 MW si a productie anuala de cca. 16.000 GWh, reprezentand circa 1/3 din consumul energetic al tarii. 

Principalele centrale hidroelectrice in ordinea punerii in functiune a acestora sunt: CHE Stejaru (210 MW), Vidraru (220 MW), Portile de Fier I (1050 MW), Lotru (510 MW), Mariselu (220 MW) si altele.

 La S.C. Hidroelectrica pretul de vanzare al energiei electrice este reglementat de ANRE.

Un alt producator important pe piata de energie electrica din tara noastra este S.N. Nuclearelectrica S.A. care produce cca. 10% din necesarul de consum, producand cca. 5,5 TWh anual. Pretul de energie electrica livrata in sistem este reglementat de ANRE.

Un alt actor important in cadrul Sistemului Energetic National este S.C. Transelectrica S.A. care asigura accesul reglementat al tertilor la reteaua electrica de transport, in mod transparent, nediscriminatoriusi echidistant fata de toti participantii la piata de energie electrica.
Activitatea de baza a S.C. Transelectrica S.A. se realizeaza de Unitatea Operationala - Dispecerul Energetic National (UNO –DEN) si de 8 sucursale teritoriale de transport.

Ca urmare a indeplinirii conditiilor impuse de UCTE (Uniunea Coordonatorilor si Transportatorilor de Energie) la 8 mai 2003 Transelectrica a devenit membru deplin UCTE. Reteaua electrica de transport cuprinde 77 de statii electrice si cca. 8800 Km linii electrice din care 4475 Km.  la tensiunea de 400 kV si restul a 220 kV.
Se mentioneaza ca tarifele de transport si de sistem ale C.N. Transelectrica S.A. sunt reglementate de ANRE.
In infrastructura SEN un rol important il are si reteaua de distributie a energie electrice gestionata de S.C. Electrica S.A. si cele 8 filiale ale sale  (Moldova, Muntenia Sud, Muntenia Nord, Oltenia, Transilvania Sud, Transilvania Nord, Dobrogea, Banat).

Portofoliu de clienti al societatii Electrica cuprinde cca. 8.484.840 consumatori din care: mari consumatori 9.258, mici consumatori 596.160 si 7.879.422 consumatori casnici.
Pana in prezent (01.05.2005) au fost privatizate filialele Dobrogea si Banat si-n curs de definitivare a privatizarii filialele Moldova si Oltenia. La filialele Banat si Dobrogea actionarul majoritar este ENEL-Italia; la Moldova EON – Germania si la Oltenia CEZ – Cehia.

 Administratorul pietei angro de energie electrica este OPCOM care are ca principale activitati: coordonarea activitatii de prognoza a consumului de energie electrica; stabilirea ordinii de merit si a pretului marginal de sistem; elaborarea programului de functionare a unitatilor dispecerizabile si de furnizare a serviciilor de sistem;, stabilirea cantitatilor de energie electrica si de servicii tranzactionate, a obligatiilor de plata si a drepturilor de incasare pentru participantii la piata; colectarea si publicarea informatiilor privind functionarea pietei de energie electrica ; supravegherea functionarii pietei si inaintarea catre ANRE a informatiilor necesare actului decisional; concilierea unor diferende referitoare la cantitatile tranzactionate pe piata, la obligatiile de plata si la drepturile de incasare si altele.
In prezent in Romania exista doua segmente de piata: piata reglementata si piata concurentiala.

EVOLUTIA PIETEI DE ENERGIE ELECTRICA

Romania si-a asumat decizia de a liberaliza piata de energie electrica considerand ca important a crea o piata concurentiala, coerenta, in care participantii sa poata beneficia de avantajele mediului concurential, asigurand in mod hotarat cadrul si masurile necesare atingerii acestui obiectiv.
In vederea aderarii la Uniunea Europeana, sectorul energiei electrice din Romania trebuie nu doar sa se conformeze directivelor si rezolutiilor comunitare, dar trebuie si sa intreprinda actiuni, sa se organizeze, sa creeze si sa aplice proceduri si un cadru legislative si de reglementare armonizate care sa conduca la rezultatele prevazute de aceste directive.

Aceste coordonate generale sunt in masura sa contureze amploarea schimbarilor de natura structurala, organizatorica si legislativa privind mecanismele comerciale si de tranzactionare a energiei electrice si a serviciilor de sistem, pe care declansarea procesului de liberalizare a pietei energiei electrice din Romania le-a facut necesare.

Ca element important al legislatiei primare, in 1998 a fost emisa Ordonanta de Urgenta nr. 63, avand scopul de a stabili cadrul, principiile si principalele directii de actiune destinate liberalizarii pietei concurentiale a energiei electrice din Romania, in concordanta cu prevederile Directivei Europene 96/92/EC, precum si a deciziilor ulterioare in domeniu.
  Piata a intrat, astfel, intr-o faza de transformare profunda care continua si astazi, intregul proces derulandu-se pe urmatoarele coordonate principale:

·  crearea unei piete a energiei electrice bazata pe principiile transparentei,

nediscriminarii si obiectivitatii;

· crearea si aducerea la functionare deplina a Autoritatii Nationale de Reglementare in domeniul Energiei;

· introducerea competitiei in producerea energiei electrice si fumizarea energiei electrice;

· introducerea unui sistem de autorizare si licentiere a noilor participanti la piata energiei electrice;

· garantarea accesului reglementat al tertilor la retelele electrice.

Sub aspect structural, in temeiul Hotararii de Guvern nr. 365/1998, s-a realizat reorganizarea Regiei Autonome de Energie Electrica - RENEL, prin infiintarea:

· Companiei Nationale de Energie Electrica - CONEL S.A.,

· Societatii Nationale "Nuclearelectricaca" S.A., 
·  Regiei Autonome pentru Activitati Nucleare.

De la bun inceput, CONEL a avut in componenta trei filiale, societati comerciale pe actiuni aflate integral in proprietatea sa, cu urmatoarele domenii principale de activitate:

· S.C. Termoelectrica S.A. - producerea de energie electrica si termica in termocentrale,

· S.C. Hidroelectrica S.A. - producerea de energie electrica in hidrocentrale,

· S.C. Electrica S.A. - distributia si furnizarea energiei electrice.


Un pas important in prima etapa a procesului de liberalizare l-a constituit crearea cadrului de reglementare al  pietei.

Ca efect al emiterii Ordonantei de Urgenta nr. 29/1998, a fost infiintata Autoritatea Nationala de Reglementare in domeniul Energiei - ANRE, institutie publica avand responsabilitatea crearii si aplicarii unui sistem de reglementare necesar functionarii sectorului si pietei energiei electrice in conditii de eficienta, concurenta, transparenta si protectie a consumatorilor.


Incepand cu anu1 1999, Autoritatea Nationala de Reglementare in domeniul Energiei ​ANRE a devenit operationala si a elaborat si emis principalele reglementari pentru functionarea noilor structuri:

· Codul comercial al pietei angro de energie electrica;  
· Regulamentul de programare si dispecerizare a SEN;

· Contractele cadru de vanzare - cumparare a energiei electrice si pentru tranzactionarea serviciilor de sistem, a serviciului de transport si a serviciului de
distributie;

· Codurile tehnice ale retelelor,

· Regulamentul privind acordarea licentelor si autorizatiilor, aprobat prin hotarare de guvern;

· Regulamentul pentru acreditarea consumatorilor eligibili de energie electrica,

· Metodologii de stabilire a preturilor si tarifelor reglementate.

Restructurarea sectorului electroenergetic a inregistrat o noua etapa majora in anul 2000, odata cu aplicarea Hotararii de Guvem nr. 627/2000, prin care s-a realizat separarea CONEL in urmatoarele entitati infiintate cu statut de societati comerciale independente aflate integral in proprietatea statului:

· S.C. Termoelectrica S.A. 
· S.C. Hidroelectrica S.A. 
· S.C. Electrica S.A.

· C.N.Transelectrica S.A., cu rol de Operator de Transport si Sistem, avand ca filiala, cu personalitate juridica, S.C. OPCOM S.A.


In acelasi an, prin doua decizii succesive, s-a declansat procesul de deschidere a pietei energiei electrice din Romania catre concurenta.

Astfel, prin Hotararea de Guvern nr. 122/18.02.2000 gradul de deschidere a pietei a fost stabilit la 10% din consumul final de energie electrica al anului 1998 si cu un prag de consum de 100 GWh/an pentru acreditarea consumatorilor eligibili.

Ulterior, prin Hotararea de Guvern nr. 982/19.10.2000, gradul de deschidere a pietei a fost majorat la 15%, pragul de consum pentru acreditarea consumatorilor eligibili fiind mentinut la 100 GWh/an.

Incepand cu anul 2000, dupa o perioada de scadere, a inceput sa creasca si productia de energie electrica, datorita reluarii cresterii economice. In Figura 1 se prezinta evolutia productiei de energie electrica in perioada 1989 - 2003.

Figura 1 Evolutia productiei de energie electrica in perioada 1989 – 2003

(Sursa A.N.R.E.)


In anul 2001, prin emiterea Hotararii de Guvern nr. 647/2001, au fost stabilite elementele de strategie nationala de dezvoltare energetica pe termen mediu (2001 - 2004).


Sub aspectul restructurarii pietei, acest an a fost marcat de decizii importante.


In temeiul Hotararii de Guvern nr. 1182/2001, a fost infiintata Societatea Comerciala de Producere a Energiei Electrice si Termice "Electrocentrale Deva" - S.A., ca filiala a Societatii Comerciale de Producere a Energiei Electrice §i Termice "Termoelectrica" - S.A., prin divizarea partiala a S.C. Termoelectrica S.A. - Sucursala Electrocentrale Deva.


Prin Hotararea de Guvern nr. 1342/2001, a fost reorganizata Societatea Comerciala de Distributie si Furnizare a Energiei Electrice "Electrica" - S.A. (cu infiintarea a opt Societati Comerciale - Filialele de Distributie si Furnizare a Energiei Electrice "Electrica" Moldova, Dobrogea, Muntenia Nord, Mutenia Sud, Oltenia, Banat, Transilvania Nord si Transilvania Sud, precum si a opt sucursale de intretinere si servicii energetice "Electrica" avand acceasi impartire geografica).


Totodata, printr-o suita de hotarari de guvern au fost reorganizate activitati din cadrul Societatii Comerciale de Producere a Energiei Electrice si Termice "Termoelectrica" - S.A., constand in externalizarea unor centrale termoelectrice si centrale termice, cu transformarea acestora in societati comerciale si transferarea lor in proprietatea autoritatilor locale.

Gradul de deschidere a pietei energiei electrice a fost majorat la 25% cu un prag de consum, pentru acreditarea consumatorilor eligibili, stabilit la 40 GWh/an, prin Hotararea de Guvern nr. 1272/2001.

La inceputul anului 2002, prin Hotararea de Guvern nr. 48/2002 a fost majorat gradul de deschidere a pietei energiei electrice la 33%, pragul de consum pentru acreditarea consumatorilor eligibili fiind de 40 GWh/an.

Procesul de externalizare a unor centrale electrice de termoficare din cadrul Societatii Comerciale de Producere a Energiei Electrice si Termice "Termoelectrica" - S.A., cu transformarea acestora in societati comerciale si transferarea acestora proprietatea autoritatilor locale, a continuat in anu1 2002.

Totodata, in temeiul Hotararii de Guvern nr. 1524/2002, a fost reorganizata activitatea Societatii Comerciale de Producere a Energiei Electrice si Termice "Termoelectrica" - S.A, rezultata in urma aplicarii deciziilor mentionate mai sus, cu infiintarea, ca filiale ale Termoelectrica  S.A., a urmatoarelor societati comerciale:

·  S.C. "Electrocentrale Rovinari" S.A,
·  S.C. "Electrocentrale Turceni" S.A, 
·  S.C. "Electrocentrale Bucuresti" S.A

In anul 2003 au fost emise doua acte normative de mare importanta pentru dezvoltarea pietei de energie electrice, Legea nr. 318/2003 a energiei electrice si Hotararea de Guvern nr. 890/2003 privind aprobarea "Foii de parcurs din domeniul energetic din Romania".
De asemenea, a continuat deschiderea pietei de energie electrica. Prin Hotararea de Guvern nr. 1563/2003, gradul de deschidere a pietei a fost majorat, incepand cu 31 decembrie 2003 la 40%, pragul de consum pentru acreditarea consumatorilor eligibili fiind micsorat la 20 GWh/an.

In acelasi timp, a continuat restructurarea S.C. "Termoelectrica" - S.A, in temeiul Hotararii de Guvern nr. 1563/2003 fiind infiimtata Societatii Comerciale "Electrocentrale Galati" - S.A., ca filiala a Societatii Comerciale de Producere a Energiei Electrice si Termice "Termoelectrica" - S.A.
In anul 2004 au fost emise urmatoarele acte normative importante:


- Hotararea de Guvern nr. 103/2004 privind unele masuri pentru restructurarea activitatii de producere a energiei electrice si termice pe baza de lignit in baza careia se infiinteaza S.C. "Complexul Energetic Rovinari" - S.A, S.C. "Complexul Energetic Turceni" - S.A si S.C. "Complexul Energetic Craiova" - S.A prin reorganizarea S.C. de Producere a Energiei Electrice si Termice "Termoelectrica" - S.A si a Companiei Nationale a Lignitului "Oltenia" ​S.A Targu Jiu;

- Hotararea de Guvern nr. 1.429/2004 pentru aprobarea Regulamentului de certificare a originii energiei electrice produse din surse regenerabile de energie;

- Hotararea de Guvern nr. 1.823/2004 pentru majorarea gradului de deschidere a pietei de energie electrica (Incepand din luna noiembrie 2004 gradul de deschidere al pietei se majoreaza la 55% si sunt declarati drept consumatori eligibili consumatorii care au inregistrat in anul 2004 un consum de cel putin 1 GWh pe locul de consum).

- Hotararea de Guvern nr. 1.892/2004 pentru stabilirea sistemului de promovare a producerii energiei electrice din surse regenerabile de energie.

Aplicarea tuturor deciziilor de restructurare de pana in prezent, a determinat realizarea, la nivel de participanti, a unei structuri de piata care reprezinta o premisa favorabila pentru crearea unei piete concurentiale eficiente.

In concordanta cu evolutia internationala si o data cu progresul inregistrat de legislatia pentru sectorul energetic din Romania, AN.R.E. a stabilit principiile pentru dezvoltarea unei piete de energie electrica cu doua componente: componenta reglementata si cea concurentiala. Conform acestei piete, acordurile comerciale dintre participanti se bazeaza, in majoritatea lor, pe contractele cadru emise de catre AN.R.E.

      Optiunea intre cele doua componente urmarea sa incurajeze acordurile comerciale pe termen lung cu preturi si cantitati garantate iar, prin facilitarea incheierii de contracte bilaterale si vanzarile/cumpararile pe piata spot sa ofere posibilitatea producatorilor si fumizorilor de a dobandii abilitati manageriale adecvate pentru o piata concurentiala de energie electrica (Figura 2).

Figura 2. Piata angro de Energie Electrica (Sursa A.N.R.E.)

Participantii la piata sunt producatorii, operatorul de transport si de sistem, operatorii de distributie, fumizorii, consumatorii eligibili, precum si furnizorii serviciilor de sistem si operatorul pietei.

In Figura 3 este prezentata evolutia numarului consumatorilor eligibili, producatorilor si furnizorilor in perioada 1999-2003 iar in Figura 4 structura pietei in procente in anul 2003.

Figura 3. Evolutia numarului Consumatorilor Eligibili, producatorilor si furnizorilor in perioada 1999 - 2003 (Sursa A.N.R.E.)


 Incepand cu luna noiembrie 2004, gradul de deschidere a pietei de energie electrica a fost majorat prin H.G. nr. 1823/2004 la 55%, pragul de eligibilitate fiind un consum anual de minimum 1 GWh. Ca urmare au devenit eligibili peste 2000 de consumatori finali din Romania.                                                

Figura 4 Structura pietei si procesul de liberalizare 2003 (Sursa:       OPCOM)

DEZVOLTAREA VIITOARE A PIETEI DE ENERGIE ELECTRICA



Cum se arata in "Foaia de Parcurs pentru sectorul energiei din Romania" se intentioneaza ca pana in anu1 2007, sa se ajunga la un grad de liberalizare a pietei angro de energie electrica de 100%.


La 01.01.2007 se prevede deschiderea completa a pietei pentru consumatorii industriali, liberalizarea integrala fiind asteptata la 01.07.2007.


In Figura 5 este prezentata evolutia gradului de deschidere a pietei de energie electrica si a pragului de eligibilitate in perioada 2000 – 2007.

Figura 5 Evolutia gradului de deschidere a pietei de energie electrica si a pragului de eligibilitate in perioada 2000-2007.

Proiectul viitoarei piete angro de energie electrica, care este definit de noul Cod comercial elaborat de ANRE (aprobat prin ORDINUL nr.25 al pretedintelui ANRE din 22. octombrie 2004) si care va intra in vigoare in ianuarie 2005, este corelat cu cele europene si va consta intr-o bursa voluntara de energie pentru piata spot de energie (Piata cu o Zi inainte) completata cu o piata bilaterala libera, caracterizata in mod normal de contracte pe termen mediu si lung, si cu o piata de echilibru si a rezervelor care vizeaza mentinerea stabilitatii retelei intr-un timp de functionare real scurt.

In afara de aceste piete exista o piata pentru licitatiile transfrontaliere pentru alocarea capacitatilor transfrontaliere intr-o maniera eficienta.

Datorata caracteristicilor specifice ale sectorului energetic si a mediului din Romania exista cateva reguli de piata care influenteaza proiectul general al pietei descris mai sus pe orizontala. Aceste reguli sunt descrise o data ce trasaturile principale ale fiecarei piete sunt mentionate.
Caracteristicile principale ale viitoarei piete de energie electrica din Romania:

Piata cu o Zi Inainte (DAM)

· Participarea voluntara dupa acceptarea inregistrarii de catre operatorul Pietei;
· Ofertele sunt simple perechi pret cantitate (maxim 25) si nu exista nici o alta posibilitate de a transmite oferte complexe;
· Pot fi transmise oferte atat de cumparare cat si de vanzare;
· Aceste oferte se refera la energia livrata/consumata in timpul perioadelor intervalelor de tranzactionare a Zilei Anterioare celei de tranzactionare;
· Sunt permise ofertele de import si export pentru Zone de de Tranzactionare Transfrontaliere. Zona de livrare trebuie sa fie indicata in oferta;

· Pretul este determinat la intersectarea curbei cererii cu oferta dupa luarea in considerare posibilele restrictii transfrontaliere. De aceea, un Pret unic de Clearing al Pietei pentru toate zonele va aparea in cazul in care nu exista nici o restrictie, altfel, in cel mai rau caz, va aparea cate un pret diferit pentru fiecare zona. (efectul de Impartire al Pietei);

· Toate tranzactiile alocate ce urmeaza regula anterioara sunt licitate si in caz de eroare agentii care au provocat-o trebuie sa plateasca conform procedurilor de dezechilibru;

· Un model de autoprogramare este preferabil sa fie folosit. Astfel, ofertele pentru Piata  cu o Zi Inainte sunt oferte de portofoliu si o data ce au fost corelate, participantii la tranzactionare realizeaza programarea ce trebuie trimisa la TSO;

· Partea Responsabila cu Echilibrarea (BRP) ca si entitate trebuie sa fie creata.  Participantii la tranzactionare trebuie sa fie afiliati la un BRP sau ei insasi sa fie BRP;
· Producatorii, furnizorii, si Partile Responsabile cu Echilibrarea trebuie sa-si trimita notificarile fizice si declaratiile de disponibilitate la TSO, care este responsabil de programare;
· Regularizarea este efectuata de Administratorul de Settlement (serviciu specific< din cadrul OPCOM).
Piata de Echilibrare

· Nu toate serviciile cerute de TSO pentru functionarea retelei de transport intr-un mod stabil si sigur sunt administrate de piata de echilibrare, ci doar urmatoarele:

· Rezerva secundara
· Rezerva tertiara lenta 
· Rezerva tertiara rapida

· Ofertele pentru aceasta piata sunt pentru Unitatile Dispecerizabile (UD) si Incarcaturi Dispecerizabile (ID) si toata capacitatea disponibila pentru unitatile dispecerizabile trebuie obligatoriu ofertata.

· Nu sunt piete diferite pentru fiecare tip de rezerva, Sistemul Pietei de Echilibrare, bazat pe caracteristicile tehnice ale fiecarei unitati fizice, va calcula preturile pentru fiecare tip de rezerva cerut va calcula alocarea corespunzatoare.

· Principiile de calcul sunt diferite: Rezerva secundara este platita conform principiului pretului marginal in timp ce rezerva tertiara (rapida si lenta) este platita pe baza principiului “plata la oferta".

Piata Licitatiilor Transfrontaliere

Intentioneaza sa aloce, utilizand mecanismele de piata, resursele scazute ale capacitatilor interconexiunilor transfrontaliere. Este bazata pe piata licitatiilor succesive.
· Capacitatea de Tranzactionare Disponibila (CTD) este determinata de TSO conform standardelor din procedura ETSO in acest scop. Aceasta este realizata pe mai multe perioade din an si CTD rezultata este publicata pentru informarea pietei.
· CTD este licitata de Operatorul Pietei in diferite perioade: anuala, sezoniera, lunara si  in final pe o baza zilnica. 
          Capacitatea nealocata este transferata licitatiilor urmatoare.
· Participantii la piata au obligatia de a anunta capacitatea disponibila alocata anterior, in cazul in care ei o vor utiliza sigur. Altfel o vor pierde.

· Toata capacitatea nealocata sau neanuntata este transferata pentru Piata cu o Zi Inainte pentru utilizare in procesul de impartire al pietei.

Caracteristicile specifice ale viitorului proiect al pietei pentru adaptarea la nevoile Romaniei sunt:

Contractele de portofoliu


Contractele de portofoliu vor fi incheiate intre producatori si distribuitori pentru un flux de plati continu intre parti si pentru protectia partilor de la expunerea totala a volatilitatii potentiale a pretului pietei cu o zi inainte pentru o perioada de tranzitie.


Aceasta perioada va incepe in 2005 si se va termina in 2007 si mai departe, cand volumul contractelor de portofoliu va fi redus la o cantitate corespunzatoare cu achizitiile necesare ale "Furnizor de ultima instanta", adica la cantitatea corespunzatoare a acelor consumatori care decid sa nu transfere pe piata concurentiala si sa mentina un pret reglementat pe o piata reglementata.

Productie cu prioritate

A.N.R.E. poate defini unitatile cu prioritate de productie care vor intra pe piata cu o zi

inainte la preturi fixe (pretul de asemenea fixat de A.N.R.E.). Exista doua clase de unitati cu prioritate de productie:

· Necontrolabile: Energie eoliana, solara, energia produsa de centralele hidro pe firul apei, etc. Cele a caror productie nu poate fi nici prognozata cu precizie, nici flexibila.

· Controlabila: cele care nu sunt necontrolabile

Este obligatoriu ca participantii la piata sa participe in cadrul acestor contracte pentru anuntarea productiei cu prioritate asteptate pentru luni (o data pe an), pentru saptamani (o data pe luna), pentru sapte zile inainte (o data pe saptamana) si zilnic. Toate cantitatile finale masurate care nu au fost anuntate dinainte, nu vor intra pe piata cu o zi inainte ca oferta ce corespunde unui pret reglementat si nu vor fi regularizate.

Mecanismul de remunerare al capacitatii

Este de asteptat introducerea remunerarii capacitatii pentru a pastra destula capacitate in sistemul de producere, pentru a acoperi unitatile pentru varful de sarcina, cand ei produc.

Functionarea si rolul fiecarei entitati

Este de asemenea important in acest punct de a descrie functiile principale si rolul diferitelor entitati ce actioneaza pe piata. 
Operatorul Pietei OP - OPCOM

· Operarea Pietei cu o Zi inainte.

· Licitarea capacitatilor transfrontaliere.

· Poate organiza obtinerea serviciilor de sistem si a pierderilor din retea in numele TSO sau a altor operatori de retea.

· Supravegherea pietei & administrarea Codului Comercial
Operatorul Sistemului de Transport (TSO) - Transelectrica

· Programare

· Operarea Pietei de Echilibrare

· Procurarea si folosirea serviciilor de sistem
Administratorul de Settlement (AS)

· Este un serviciu distinct din cadrul OPCOM
· Regularizarea pietelor (Piata cu o Zi inainte, de Echilibrare si Transfrontaliera), taxele de dezechilibru etc. Conform Codului Comercial (partial in numele TSO).

Partea responsabila cu Echilibrarea (BRP)

· Orice parte licentiata (ex. Producator sau furnizor) inregistrat la TSO si care este responsabila financiar pentru dezechilibre

· Acopera punctele de conexiune precum si schimburile bilaterale

       Distribuitor

· Cel care deruleaza activitatile comerciale aferente unei companii de distributie
· De retinut: Atat TSO cat si Distribuitorii sunt mentionati ca ,Operatori de Retea’

Operatorul de Masurare

· O companie ce este responsabila de masurare in reteaua de transport sau distributie.
EVOLUTIA SISTEMULUI DE TARIFARE A ENERGIEI ELECTRICE
In prima etapa - 1999-2001 ANRE a emis, pentru prima data in Romania un pachet de reglementari prin care s-au definit metodologiile de tarifare pentru energia electrica si termica, precum si pentru serviciile de transport. de sistem si de distributie.
          Cele mai relevante au fost:

- Metodologia de alocare a cheltuielilor intre energia electrica si termica la centralele de cogenerare existente, prin care s-a eliminat subventia incrucisata intre energia electrica si energia termica;

- Metodologia de stabilire a tarifului pentru transportul energiei electrice, bazata pe principiul costurilor pe termen lung a statuat doua componente ale tarifului de transport- componenta C1 de injectie, platita de producatori si componenta C 2 de extractie din retea, platita de furnizori. Pentru C1 au fost stabilite 12 zone tarifare, in timp ce pentru componenta de extractie in aceasta faza a fost stabilita o zona unica nationala.

- Metodologia pentru stabilirea tarifului de distributie a energiei electrice, bazata de asemenea pe principiul cost + a permis separarea functiilor de furnizare si distributie.

- Metodologia pentru stabilirea tarifelor pentru serviciile de sistem care a permis producatorilor recuperarea costului serviciilor de sistem asigurate in baza cererii Operatorului de sistem.

- Metodologia pentru stabilirea tarifului pentru Operatorul de sistem (servicii functionale) a permis recuperarea costului propriu al operatorului de sistem pentru asigurarea acestui serviciu participantilor la piata de energie electrica.
- Metodologia de stabilire a tarifului perceput de Operatorul comercial al pietei angro de energie electrica a stabilit modul de calcul a tarifului reglementat in baza caruia Operatorul comercial recupereaza de la participantii la piata energiei electrice cheltuielile justificate ale serviciului de administrare piata angro.
- Metodologia de tarifare pentru consumatorii captivi de energie electrica a stabilit modul de calcul a tarifelor reglementate pentru energia electrica livrata consumatorilor finali.

In conformitate cu cerintele actelor normative in vigoare, ANRE a introdus un nou sistem de tarifare pentru consumatorii casnici si a diversificat tarifele de furnizare pentru consumatorii industriali. Prin strategia aleasa a fost posibila eliminarea in doua etape a subventiei pe care o suporta consumatorul industrial, concomitent cu asigurarea unui minim de consum, la preturi rezonabile (tariful social), pentru categoriile defavorizate ale populatiei.
A doua etapa – 2002 – 2003 a constat in cresterea progresiva a preturilor si tarifelor reglementate astfel incat acestea sa acopere costurile justificate ale agentilor economici asigurandu-le acestora o viabilitate financiara care sa permita si dezvoltarea durabila a sectorului.

A treia etapa demarata in anul 2004 reprezinta o reforma structurala profunda in stabilirea metodologiilor de tarifare pentru activitatile de retea - transport, distributie si servicii de sistem.

Pentru activitatea de distributie a energiei electrice, metoda de reglementare aleasa prin metodologie este de tip "cos de tarife plafon".

Metodologia este utilizata de catre operatorii de distributie a energiei electrice pentru calculul tarifelor specifice de distributie.

Durata perioadelor de reglementare este de 5 ani, cu exceptia primei perioade de reglementare pentru care este de 3 ani.

Prezenta metodologie urmareste incurajarea investitiilor in companiile de distributie, asigurarea calitatii serviciului de distributie, functionarea in conditii de siguranta a societatilor de distributie, viabilitatea financiara a acestora si posibilitatea investitorilor de a obtine o rentabilitate rezonabila a capitalului investit.
Venitul reglementat pentru asigurarea serviciului de distributie acopera costurile justificate si rentabilitatea bazei reglementate a activelor. Rentabilitatea bazei reglementate a activelor se obtine pe baza ratei reglementate a rentabilitatii si a valorii nete contabile a activelor ce contribuie la prestarea serviciului de distributie, valoare recunoscuta de autoritatea competenta. Calculul ratei reglementate a rentabilitatii se obtine pe baza costului mediu ponderat al capitalului inainte de impozitare, unde media ponderata a costurilor capitalurilor utilizate de operatorul de de distributie tine cont de imprumuturile bancare pe termen scurt, imprumuturile bancare pe termen lung, capitalurile proprii, subventii si provizioane. Pentru prima perioada de reglementare rata reglementata a rentabilitatii a fost evaluata la 12% in termeni reali. Pentru cea de a doua perioada de reglementare rata reglementata a rentabilitatii este de 10% in termeni reali. In sensul metodologiei costul subventiilor si a provizioanelor este considerat zero. Costul capitalului propriu reflecta castigurile nete care vor fi obtinute de catre actionarii companiei de distributie dupa acoperirea tuturor costurilor aferente.

Costul mediu ponderat al capitalului se calculeaza ca o insumare a costurilor capitalurilor utilizate, tinandu-se cont de ponderea acestora.

Baza reglementata a activelor trebuie sa reflecte investitiile prudente ale operatorului de distributie in activele utilizate sau necesare pentru serviciul de distributie. Baza reglementata a activelor include si jumatate din valoarea activelor ce vor fi puse in functiune pe parcursul anului curent, recunoscute de autoritatea competenta. Daca anumite active sunt utilizate de mai multe activitati ale operatorului de distributie, atunci vor fi precizate veniturile anuale ale activitatii care inchiriaza aceste active cat ti costurile anuale cu chiria aferente activitatii care solicita inchirierea.

In cazul in care operatorul de distributie realizeaza reevaluarea activelor, aceasta se reflecta in valoarea bazei reglementate a activelor, dar nu mai mult decat indicele preturilor de consum. Reevaluarea activelor implica considerarea valorilor reale in calculul costului mediu ponderat al capitalului.

Pentru aprobarea includerii de noi active imobilizate in baza reglementata a activelor in anul n+1, compania de distributie imparte activele imobilizate corporale si necorporale pe trei categorii si anume active imobilizate esentiale, activele imobilizate necesare si activele imobilizate justificabile. In functie de importanta si necesitatea viitoarelor investitii, autoritatea competenta aproba sau nu, includerea acestora in baza reglementata a activelor.

In fiecare an ANRE analizeaza rezultatele financiare ale anului precedent, comparand veniturile si costurile realizate cu cele aprobate anterior pentru activitatea de distributie. In cazul inregistrarii unei pierderi, pe baza solicitarii primite de la operatorul de distributie, ANRE analizeaza cauzele ce au determinat pierderea si decide valoarea corectiei necesare. Daca aceasta s-a datorat unor erori de management si/sau datorate unei activitati ineficiente de exploatare, aceasta nu va fi acoperita prin includerea sa in viitoarele tarifele.

Corectiile anuale ale veniturilor sunt permise numai pentru variatii ale cantitatilor realizate fata de cele prognozate, pentru variatia cantitatii de CPT. La sfarsitul perioadei de reglementare se realizeaza corectiile pentru investitii.

In cazuri exceptionale, operatorul de distributie care inregistreaza un venit deficitar poate solicita acordarea unui tarif de ajutor destinat exclusiv redresarii situatiei financiare rezultate in urma calamitatii sau situatiei de forta majora.

Un alt element de noutate il constituie propunerea ca in cazul privatizarii sa se ia in calcul suma platita de catre investitor pentru achizitionarea de actiuni emise de companiile de distributie. In aceste conditii actionarii obtin un profit aferent capitalurilor proprii, dar nu mai mare decat cel care a fost investit in realitate la momentul transferului de capital propriu din proprietatea statului in proprietate privata. In cazul in care suma platita de investitorul privat este mai mica decat valoarea contabila a activelor la momentul platii se va reduce baza reglementata a activelor cu diferenta intre cuantumul capitalurilor proprii inregistrate de compania de distributie inainte de privatizare si valoarea investita efectiv prin cumpararea de actiuni de catre investitor.
Pentru activitatea de transport al energiei electrice, metoda de reglementare aleasa prin metodologie este de tip "venit plafon".

Prin aplicarea acestui tip de reglementare stimulativa s-a urmarit sa se asigure: o alocare echitabila intre operatorul de transport si de sistem si beneficiarii serviciului de transport a castigurilor rezultate prin cresterea eficientei peste limitele stabilite de autoritatea competenta, functionarea eficienta a companiei de transport, prevenirea obtinerii de catre operatorul de transport si de sistem a oricaror avantaje posibile cauzate de pozitia de monopol, promovarea investitiilor eficiente in reteaua de transport, promovarea unor practici de mentenanta si exploatare eficiente, folosirea eficienta a infrastructurii existente, imbunatatirea continua a calitatii serviciului de transport, viabilitatea financiara a companiei de transport, informarea publica si transparenta privind procesul de reglementare.

Metodologia este utilizata de operatorul de transport si de sistem, pentru calculul veniturilor reglementate si al tarifelor de transport din cadrul unei perioade de reglementare, tarifele de transport urmand a fi aplicate tuturor beneficiarilor serviciului de transport al energiei electrice: producatori, consumatori, furnizori, distribuitori de energie electrica.

